LIETUVOS KALĖJIMŲ TARNYBA

KALĖJIMŲ TARNYBINIŲ PATALPŲ, KURIOS ATITIKS I KLASĖS SAUGUMO ZONAI KELIAMUS REIKALAVIMUS, STATYBOS (PAPRASTOJO REMONTO) IR ELEKTROTECHNINĖS DALIES PROJEKTŲ PARENGIMO PIRKIMO
RINKOS KONSULTACIJOS APRAŠAS

                Lietuvos kalėjimų tarnyba (toliau – Perkančioji organizacija), vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsnio nuostatomis, vykdo Kalėjimų tarnybinių patalpų, kurios atitiks I klasės saugumo zonai keliamus reikalavimus, statybos (paprastojo remonto) ir elektrotechninės dalies projektų parengimo pirkimo (toliau - pirkimas) išankstinę konsultaciją su rinkos dalyviais (toliau – rinkos konsultacija).
Reikalavimų teisinis pagrindas: Įslaptintos informacijos fizinės apsaugos reikalavimų ir jų įgyvendinimo tvarkos aprašas (toliau – Aprašas), patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 820. Nuoroda:
https://e-seimas.lrs.lt/portal/legalAct/lt/TAD/fea8ed51a53a11e8aa33fe8f0fea665f/asr

Rinkos konsultacijos forma ir turinys.
Rinkos konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis iki pirkimo pradžios. Rinkos konsultacija nėra skelbimas apie pirkimą. Dalyvauti konsultacijoje gali bet kuris išreiškęs pageidavimą subjektas. Tiekėjams, dalyvaujantiems rinkos konsultacijoje, jokios išlaidos neatlyginamos, kompensacijos nemokamos. Dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams bei neužkerta teisės jam dalyvauti pirkimuose.

Patalpų plotai:
Pravieniškės (~10 m2 patalpa)
Marijampolė (~7 m2 patalpa)
Kaunas (~12 m2 patalpa)
Vilnius (~15 m2 patalpa)
Panevėžys (~10 m2 patalpa)

Statybos (paprastojo remonto) dalis:
Kai kurių patalpų sienų tvirtinimas;
Nereikalingų durų angų mūrijimas plytomis;
Esamų durų demontavimas ir naujų montavimas;
Esamų langų (patalpose, kuriose jie yra) demontavimas ir naujų montavimas;
Išorinių apsauginių žaliuzių (patalpose, kuriose yra langai) montavimas;
Kondicionavimo sistemos (patalpose, kuriose bus būtina) įrengimas;
Atskiro elektros maitinimo įrengimas;
Glaistymo, dažymo darbai.

Elektrotechninė dalis:
Gaisrinė signalizacija; 
Apsauginė signalizacija;
Vaizdo stebėjimo sistema;
Įeigos kontrolės sistema;
Pavojaus mygtuko įrengimas.


Rinkos konsultacijos tikslai:
1. Informuoti tiekėjus apie planuojamą pirkimą. 
2.  Sužinoti preliminarią projektavimo paslaugų kainą ir šių paslaugų atlikimo terminą. 

Rinkos konsultacijos vykdymo tvarka.
Tiekėjai kviečiami sudalyvauti rinkos konsultacijoje ir CVP IS priemonėmis pateikti pasiūlymus dėl nurodytų projektavimo paslaugų kainos ir paslaugų atlikimo termino. 

Pasiūlymus privaloma pateikti iki 2025 m. vasario 27 d. 9.00 val.,  lietuvių kalba.

Pasiūlymus rinkos konsultacijai taip pat galima pateikti elektroniniu paštu saulius.arbaciauskas@kalejimai.lt

	

